
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2905 

18 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επέκταση Καταστήματος Αφορολογήτων Ειδών στον 

Λιμένα Πειραιά. 1 

Χορήγηση άδειας ίδρυσης και λειτουργίας Στέγης 
Υποστηριζόμενης Διαβίωσης (Σ.Υ.Δ.) ΑΜΕΑ που 
χαρακτηρίζονται από νοητική υστέρηση και κι¬ 
νητικές αναπηρίες-Οικοτροφείο, στο Φιλανθρω¬ 
πικό Σωματείο με το διακριτικό τίτλο «ΕΤΑΙΡΕΙΑ 


ΠΡΟΣΤΑΣΙΑΣ ΣΠΑΣΤΙΚΩΝ». 2 

Θέματα λειτουργίας της Μονοτμηματικής Σχολής 
Καλών Τεχνών του Πανεπιστημίου Πελοποννήσου 
σύμφωνα με το άρθρο 9 παρ. 8 του Ν. 4009/2011 
(ΦΕΚ195/6-09-2011 τ.Α'). 3 


ΑΠΟΦΑΣΕΙ Σ 

Αριθ. Δ18Γ 5038948 ΕΞ 2013 (1) 


Επέκταση Καταστήματος Αφορολογήτων Ειδών στον 
Λιμένα Πειραιά. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Ν.827/78 «Περί 
ρυθμίσεως δασμολογικών θεμάτων και άλλων τινών 
διατάξεων» (Φ.Ε.Κ. 194/Α/18-11-78). 

2. Τις διατάξεις της παραγράφου 4 του άρθρου 120 
του Ν. 2533/97 «Χρηματιστηριακή Αγορά Παραγώγων 
και Άλλες Διατάξεις» (Φ.Ε.Κ. 228/Α/11-11-97). 

3. Τις διατάξεις του άρθρου 17 του Π.Δ.86/79 «Περί 
συστάσεως ιδιορρύθμου Ανωνύμου Εταιρείας δια την 
εκμετάλλευσιν καταστημάτων πωλήσεως αφορολογή¬ 
των και αδασμολόγητων ειδών και εγκαταστάσεως και 
λειτουργίας τούτων εις τα σημεία εξόδου επιβατών 
εξωτερικού» (Φ.Ε.Κ. 17/Α/31-1-79). 

4. Την αριθμ. Δ6Α 1000473 ΕΞ2011/3-1-11 Απόφαση του 
Υφυπουργού Οικονομικών «Εξουσιοδότηση υπογραφής 
με "Με εντολή Υπουργού" στο Γενικό Γραμματέα Φο¬ 
ρολογικών και Τελωνειακών Θεμάτων, στους Προϊστα¬ 
μένους Γενικών Διευθύνσεων και στους Προϊσταμένους 
Διευθύνσεων, Αυτοτελών Τμημάτων, Τμημάτων και Αυ¬ 
τοτελών Γραφείων της Κεντρικής Υπηρεσίας και των 


Ειδικών Αποκεντρωμένων Υπηρεσιών του Υπουργείου 
Οικονομικών» (Φ.Ε.Κ. 46/Β/24-1 -11). 

5. Την αριθμ. Δ6Α 1033219 ΕΞ 2012/24-2-12 Απόφαση 
του Αναπληρωτή Υπουργού Οικονομικών «Μεταβίβαση 
εξουσιοδότησης υπογραφής "Με εντολή Αναπληρωτή 
Υπουργού" στο Γενικό Γραμματέα της Γενικής Γραμ¬ 
ματείας Φορολογικών και Τελωνειακών Θεμάτων του 
Υπουργείου Οικονομικών» (Φ.Ε.Κ. 465/Β/24-2-12). 

6. Το αριθμ. 75/5-8-13 αίτημα της εταιρείας «Κατα¬ 
στήματα Αφορολογήτων Ειδών Α.Ε.» με το οποίο ζητά 
την επέκταση του Καταστήματος Αφορολογήτων και 
Αδασμολόγητων Ειδών στον Λιμένα Πειραιά. 

7. Το αριθμ. 34368/17-10-13 έγγραφο του Α' Τελωνείου 
Εισαγωγής, Ε.Φ.Κ. & Εφοδίων Πειραιά με το οποίο μας 
διαβίβασε το από 4-10-13 Πρακτικό Γνωμοδότησης της 
Επιτροπής του άρθρου 17, παρ. 2 του Π.Δ.86/79 μετά του 
σχετικού τοπογραφικού διαγράμματος, αποφασίζουμε: 

1. Εγκρίνουμε την επέκταση του Καταστήματος Αφο¬ 
ρολογήτων Ειδών, εντός του τελωνειακό ελεγχόμενου 
χώρου, στον Λιμένα Πειραιά, στη θέση και έκταση που 
προσδιορίζεται στο τοπογραφικό διάγραμμα που συ¬ 
νοδεύει το από 4-10-13 Πρακτικό Γνωμοδότησης της 
Επιτροπής του άρθρου 17, παραγράφου 2 του ΠΔ. 86/79. 

2. Ο υπό παραχώρηση χώρος θα καταλαμβάνει συνο¬ 
λική επιφάνεια 162,09 τ.μ. και θα βρίσκεται πάντοτε υπό 
τελωνειακή παρακολούθηση. 

3. Το δικαίωμα εκμετάλλευσης του καταστήματος 
ανήκει αποκλειστικά στην εταιρεία «Καταστήματα Αφο¬ 
ρολογήτων Ειδών Α.Ε.». 

4. Η εγκατάσταση και λειτουργία του καταστήματος 
διέπεται από τις διατάξεις του ΠΔ 86/79, όπως τροπο¬ 
ποιήθηκε και ισχύει, από τις διατάξεις του άρθρου 120 
του Ν.2533/97, από τις διατάξεις των Υπουργικών Απο¬ 
φάσεων καθώς και τις σχετικές διαταγές που ρυθμίζουν 
θέματα σχετικά με τον τρόπο λειτουργίας, ελέγχου 
κ.λπ. των καταστημάτων που εκμεταλλεύεται η εταιρεία 
«Καταστήματα Αφορολογήτων Ειδών Α.Ε.». 

Η απόφαση αυτή, που δεν συνεπάγεται δαπάνη σε 
βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 30 Οκτωβρίου 2013 
Με εντολή Υφυπουργού 
Ο Γενικός Διευθυντής Τελωνειών και Ε.Φ.Κ. 

ΚΩΝ/ΝΟΣ ΝΗΧΩΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 5028 (2) 

Χορήγηση άδειας ίδρυσης και λειτουργίας Στέγης Υπο- 
στηριζόμενης Διαβίωσης (Σ.Υ.Δ.) ΑΜΕΑ που χαρακτη¬ 
ρίζονται από νοητική υστέρηση και κινητικές αναπη- 
ρίες-Οικοτροφείο, στο Φιλανθρωπικό Σωματείο με 
το διακριτικό τίτλο «ΕΤΑΙΡΕΙΑ ΠΡΟΣΤΑΣΙΑΣ ΣΠΑΣ¬ 
ΤΙΚΩΝ». 

Η ΑΝΤΙΠΕΡΙΦΕΡΕΙΑΡΧΗΣ 
ΝΟΤΙΟΥ ΤΟΜΕΑ ΑΘΗΝΑΣ 

Έχοντας υπόψη: 

1. Τις διατάξεις του Ν.2345/95 (ΦΕΚ213/τ.Α7ΐ2-10-95) 
"Οργανωμένες υπηρεσίες παροχής προστασίας από 
φορείς κοινωνικής πρόνοιας και άλλες διατάξεις". 

2. Τις διατάξεις του άρ. 22 του Ν 3329/2005 (ΦΕΚ 81/τ. 
Α'/4-4-2005) «περίΐδρυσης και Λειτουργίας Στεγών Υποστη- 
ριζόμενης Διαβίωσης Ατόμων με Αναπηρία (Σ.Υ.Δ.-ΑΜΕΑ). 

3. Τις διατάξεις του Ν3852/2010 (ΦΕΚ 87/τ.Α'/2010) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης». 

4. Τις διατάξεις του Π.Δ. 145/2010 (ΦΕΚ 238/τ.Α7 
27-12-2010) «Οργανισμός της Περιφέρειας Αττικής», όπως 
τροποποιήθηκε με την υπ’ αριθμ. 44403/2011 Απόφαση 

(ΦΕΚ 2494/τ.Α74-11 -2011) και ισχύει σήμερα. 

5. Την υπ’ αριθμ. Π3Β/Φ. ΓΕΝ/Γ.Π.οικ.3394/2007 κοινή 
υπουργική απόφαση (ΦΕΚ 74/τ.Β729-1-2007) «Προϋποθέ¬ 
σεις ίδρυσης και λειτουργίας Στεγών Υποστηριζόμενης 
Διαβίωσης Ατόμων με Αναπηρία που χαρακτηρίζονται 
από νοητική υστέρηση». 

6. Την υπ’ αριθμ. Οικ. 120400 ( ΦΕΚ 2973/τ.Β723-12-2011) 
Απόφαση Περιφερειάρχη Αττικής περί «Μεταβίβασης 
αρμοδιοτήτων στους Αντιπεριφερειάρχες». 

7. Την από 11-4-2012 αίτηση και επόμενες με συ¬ 
μπληρωματικά στοιχεία και τα προβλεπόμενα νόμι¬ 
μα δικαιολογητικά του Φ.Σ. «ΕΤΑΙΡΕΙΑ ΠΡΟΣΤΑΣΙΑΣ 
ΣΠΑΣΤΙΚΩΝ». 

8. Τα από 29-11-2012 και 11-6-2013 πρακτικά της 
Επιτροπής Γνωμοδότησης για χορήγηση της άδειας 
ίδρυσης και λειτουργίας Σ.Υ.Δ ΑΜΕΑ -ΟΙΚΟΤΡΟΦΕΙΟ 
στην «ΕΤΑΙΡΕΙΑ ΠΡΟΣΤΑΣΙΑΣ ΣΠΑΣΤΙΚΩΝ» για το ακί¬ 
νητο επί των οδών Αγαθουπόλεως 61 και Καμπάνη 
στο Δήμο Αθηναίων Αττικής με το διακριτικό τίτλο 
«ΦΩΤΕΙΝΗ». 

9. Το από 2-10-2013 έγγραφο-αίτηση της προαναφε- 
ρόμενης Εταιρείας, αποφασίζουμε: 

Χορηγούμε άδεια ίδρυσης και λειτουργίας Στέγης 
Υποστηριζόμενης Διαβίωσης Ατόμων με Αναπηρία 
(Προσώπων με Νοητική Υστέρηση και κινητικές ανα¬ 
πηρίες) -Οικοτροφείο, δυναμικότητας οχτώ (8) ατό¬ 
μων, στην «ΕΤΑΙΡΕΙΑ ΠΡΟΣΤΑΣΙΑΣ ΣΠΑΣΤΙΚΩΝ» για το 
ακίνητο επί των οδών Αγαθουπόλεως 61 και Καμπάνη 
στο Δήμο Αθηναίων Αττικής με το διακριτικό τίτλο 
«ΦΩΤΕΙΝΗ». 

Διοικητικός Δ/ντής της Στέγης με Απόφαση του Δ.Σ 
της «ΕΤΑΙΡΕΙΑΣ ΠΡΟΣΤΑΣΙΑΣ ΣΠΑΣΤΙΚΩΝ» ορίζεται η 
Κούτλα Αικατερίνη Κοινωνική Λειτουργός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 21 Οκτωβρίου 2013 
Η Αντιπεριφερειάρχης 

Μ. ΚΑΡΑΚΛΙΟΥΜΗ 


Αριθμ. 5361 (3) 

Θέματα λειτουργίας της Μονοτμηματικής Σχολής Κα¬ 
λών Τεχνών του Πανεπιστημίου Πελοποννήσου 
σύμφωνα με το άρθρο 9 παρ. 8 του Ν. 4009/2011 
(ΦΕΚ195/6-09-2011 τ. Α'). 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπόψη: 

1. Το άρθρο 9 παρ. 8 του Ν. 4009/2011 

2. Το Π.Δ. 118/2003 «Ίδρυση Σχολών και Τμημάτων στο 
Πανεπιστήμιο Πελοποννήσου» (ΦΕΚ 102/5-05-2003, τ.Α') 

3. Το γεγονός ότι από την παρούσα πράξη δεν προ- 
καλείται δαπάνη στον κρατικό προϋπολογισμό, απο¬ 
φασίζει: 

Άρθρο 1 

Διάρκεια θητείας των τριών μελών της Κοσμητείας 
πλην του Κοσμήτορα 

1. Η θητεία των τριών μελών της Κοσμητείας, πλην 
του Κοσμήτορα, είναι διετής και διαρκεί δύο διαδοχικά 
ακαδημαϊκά έτη. Η θητεία των τριών ως άνω μελών της 
Κοσμητείας, σε περίπτωση που εκλέγονται στη διάρκεια 
του πρώτου ακαδημαϊκού έτους της θητείας τους, υπο¬ 
λείπεται της διετίας και λήγει στο τέλος του επόμενου 
ακαδημαϊκού έτους από αυτό στη διάρκεια του οποίου 
έγινε η εκλογή. 

2. Τα ως άνω τρία μέλη της Κοσμητείας δεν μπορούν 
να εκλεγούν για τρίτη συνεχή θητεία 

Άρθρο 2 

Διαδικασία εκλογής των τριών μελών της Κοσμητείας 
πλην του Κοσμήτορα 

1. Τα τρία μέλη της Κοσμητείας, που έχουν την ιδιό¬ 
τητα του καθηγητή πλήρους απασχόλησης, εκλέγονται 
μετά από προκήρυξη των εκλογών από τον Κοσμήτορα 
το αργότερο το Μάιο του ακαδημαϊκού έτους, κατά το 
οποίο λήγει η θητεία τους, εφόσον αυτό είναι εφικτό. 
Η προκήρυξη εκδίδεται τουλάχιστον δεκαπέντε ημέρες 
πριν από την ημέρα των εκλογών. Εκλόγιμοι είναι Καθη¬ 
γητές πρώτης βαθμίδας, Αναπληρωτές Καθηγητές και 
Επίκουροι Καθηγητές της Μονοτμηματικής Σχολής. Οι 
υποψηφιότητες υποβάλλονται εντός πενθήμερης προ¬ 
θεσμίας από την προκήρυξη των εκλογών, οι δε υπο¬ 
ψήφιοι ανακηρύσσονται με απόφαση του Κοσμήτορα, 
η οποία εκδίδεται την επόμενη εργάσιμη ημέρα από τη 
λήξη της προθεσμίας υποβολής των υποψηφιοτήτων. 
Αν δεν υπάρχει Κοσμήτορας, ή ο υπάρχων παραμελεί 
να προκηρύξει εκλογές, αυτές προκηρύσσονται από 
τον Πρύτανη, ο οποίος ασκεί και όσες αρμοδιότητες 
ανατίθενται με την παρούσα απόφαση στον Κοσμήτορα. 

2. Οι εκλογές διεξάγονται από τριμελή εφορευτική 
επιτροπή, με ισάριθμα αναπληρωματικά μέλη. Τα μέλη 
της εφορευτικής επιτροπής έχουν την ιδιότητα του 
καθηγητή ή Λέκτορα της Σχολής και ορίζονται από 
τον Κοσμήτορα, ή ελλείψει αυτού από τον Πρύτανη. Το 
εκλογικό σώμα αποτελούν όλα τα μέλη της Γενικής Συ¬ 
νέλευσης της Σχολής, στους οποίους περιλαμβάνονται 
και οι τελούντες σε άδεια. Η ψηφοφορία διεξάγεται με 
ενιαίο ψηφοδέλτιο, επί του οποίου οι εκλέκτορες δηλώ¬ 
νουν την προτίμηση τους με σταυρό για έναν υποψήφιο. 
Η ψηφοφορία είναι μυστική και μπορεί να διεξαχθεί και 
ηλεκτρονικά κατόπιν απόφασης του Κοσμήτορα. Εκλέ- 

γονται οι υποψήφιοι που συγκέντρωσαν τις περισσό¬ 
τερες έγκυρες ψήφους. Οι Λευκές ψήφοι και οι αποχές 
δεν Λαμβάνονται υπόψη στο αποτέλεσμα της ψηφοφο¬ 
ρίας. Σε περίπτωση που το σύνολο των εγκύρων ψήφων 
υπολείπεται του 50% του αριθμού των εκλεκτόρων, η 
ψηφοφορία επαναλαμβάνεται εντός των επομένων δυο 
εργασίμων ημερών και εκλέγονται οι υποψήφιοι που συ¬ 
γκέντρωσαν τις περισσότερες έγκυρες ψήφους, ακόμα 
και αν το σύνολο των εγκύρων ψήφων υπολείπεται του 
50% του αριθμού των εκλεκτόρων. Επί ισοψηφίας εκλέ¬ 
γεται ο καθηγητής που κατέχει την υψηλότερη βαθμίδα 
και μεταξύ των ισοψηφούντων ομοιόβαθμων εκλέγεται 
αυτός που έχει το παλαιότερο ΦΕΚ διορισμού στη συ¬ 
γκεκριμένη βαθμίδα με προβάδισμα εκείνου που έχει 
διοριστεί στο Πανεπιστήμιο Πελοποννήσου. Σε περίπτω¬ 
ση που η εφαρμογή του παραπάνω κριτηρίου αρχαιό¬ 
τητας αποβεί ατελέσφορη, η αρχαιότητα καθορίζεται 
αναλόγως από τα ΦΕΚ διορισμού στην προηγούμενη 
βαθμίδα. Το αποτέλεσμα της ψηφοφορίας ανακοινώ¬ 
νεται από την εφορευτική επιτροπή στον Κοσμήτορα 
και στους εκλέκτορες και αναρτάται, με φροντίδα της 
εφορευτικής επιτροπής, στον ιστότοπο της Σχολής του 
Ιδρύματος. Συμπληρωματικά και αναλογικά εφαρμόζο¬ 
νται οι διατάξεις για την ανάδειξη των οργάνων Α.Ε.Ι. 

3. Διαπιστωτική πράξη για τους εκλεγέντες εκδίδει 
αμελλητί ο Κοσμήτορας μετά την παράδοση σε αυτόν 
του πρακτικού εκλογής από την εφορευτική επιτροπή. 
Η διαπιστωτική πράξη κοινοποιείται στον Πρύτανη, στη 
Σύγκλητο και στο Συμβούλιο. 

4. Σε περίπτωση κένωσης της θέσης ενός η περισ¬ 
σοτέρων από τα παραπάνω μέλη της Κοσμητείας για 
οποιοδήποτε λόγο, ο Κοσμήτορας επαναπροκηρύσσει 
εκλογές για την κενωθείσα θέση και για το υπόλοιπο 
της θητείας, εκτός αν υπολείπεται διάστημα μικρότε¬ 
ρο του εξαμήνου και δεν επηρεάζεται η απαιτούμενη 
απαρτία για τις συνεδριάσεις της Κοσμητείας. Για την 
εκλογική διαδικασία εφαρμόζονται αναλόγως τα ορι¬ 
ζόμενα στις προηγούμενες παραγράφους. 

Άρθρο 3 

Διαδικασία εκλογής του εκπροσώπου των φοιτητών 
στην Κοσμητεία 

1. Ο εκπρόσωπος των φοιτητών της Σχολής στην Κο¬ 
σμητεία συμμετέχει στις συνεδριάσεις της χωρίς δικαίωμα 
ψήφου και εκλέγεται από τους προπτυχιακούς, τους με¬ 
ταπτυχιακούς φοιτητές και τους υποψηφίους διδάκτορες 
της Σχολής, σύμφωνα με τη διαδικασία που προβλέπεται 
στην περίπτωση β' της παραγράφου 2 του άρθρου 49 


του Ν. 4009/2011. Την εκλογή προκηρύσσει και διοργανώ- 
νει ο οικείος Σύλλογος Φοιτητών εντός 15 ημερών από 
τη σχετική ειδοποίηση του Κοσμήτορα. Ο Κοσμήτορας 
παραδίδει στο νόμιμο εκπρόσωπο του παραπάνω Συλ¬ 
λόγου τον εκλογικό κατάλογο εντός δεκαπέντε ημερών 
από την παραπάνω ειδοποίηση. Υποψήφιοι μπορούν να 
είναι προπτυχιακοί φοιτητές που έχουν διανύσει το πρώτο 
έτος σπουδών και βρίσκονται εντός του ενδεικτικού προ¬ 
γράμματος σπουδών, οι μεταπτυχιακοί φοιτητές κατά το 
πρώτο έτος φοίτησης τους και οι υποψήφιοι διδάκτορες 
που διανύουν τα τρία πρώτα έτη από την εγγραφή τους 
ως υποψηφίων διδακτόρων. Η ψηφοφορία είναι άμεση, 
καθολική, μυστική και διεξάγεται με ενιαίο ψηφοδέλτιο. 

2. Διαπιστωτική πράξη για τον εκλεγέντα εκδίδει 
αμελλητί ο Κοσμήτορας μετά την έγγραφη ανακοίνωση 
σε αυτόν του αποτελέσματος της ψηφοφορίας από τον 
νόμιμο εκπρόσωπο του Συλλόγου Φοιτητών. 

Άρθρο 4 

Λοιπά θέματα λειτουργίας 
της Μονοτμηματικής Σχολής 

1. Ο Κοσμήτορας αναπληρώνεται σε περίπτωση 
κωλύματος από τον αρχαιότερο στην πρώτη βαθμίδα 
Καθηγητή της Κοσμητείας. Εφόσον στην Κοσμητεία, 
πλην του Κοσμήτορα, μετέχουν μόνο Αναπληρωτές 
ή/ και Επίκουροι Καθηγητές, τον Κοσμήτορα ανα¬ 
πληρώνει ο αρχαιότερος Αναπληρωτής Καθηγητής. 
Αν στην Κοσμητεία, πλην του Κοσμήτορα, μετέχουν 
μόνο Επίκουροι Καθηγητές, τον Κοσμήτορα αναπλη¬ 
ρώνει ο αρχαιότερος Επίκουρος Καθηγητής. Για τον 
καθορισμό της αρχαιότητας των καθηγητών, που 
προβλέπεται στην παρούσα παράγραφο, εφαρμόζο¬ 
νται τα οριζόμενα στην παράγραφο 2 του άρθρου 2. 

2. Η Γ ενική Συνέλευση της Σχολής, όταν ασκεί αρμοδι¬ 
ότητες που η κείμενη νομοθεσία απονέμει στη Συνέλευ¬ 
ση του Τμήματος, συγκροτείται και συνεδριάζει με τη 
σύνθεση που προβλέπεται για τη Συνέλευση Τμήματος. 

3. Σε περίπτωση που το μοναδικό Τμήμα της Μονο¬ 
τμηματικής Σχολής δεν πληροί τις προϋποθέσεις του 
Ν. 2454/1997 περί αυτοδυναμίας, οι αρμοδιότητες της 
Συνέλευσης Τμήματος ασκούνται από την Κοσμητεία 
της Σχολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 4 Νοεμβρίου 2013 
Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ") 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννββιτΐ35ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 0202905181 1 130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































